דצמבר 
ריח ים ורוח סתיו; ומיץ של תפוחי זהב; ומין סגריר מתוק חמוץ; מושך מבית אלי חוץ; ללכת לכת ולנשום; אויר שקיעות כחול אדום; ללכת לכת ולנשום; אויר שקיעות כחול אדום.; אויר שקיעות, ניחוח דק,; הגשם זה עתה נפסק.; עלה ושוט והסתכל; עד מה יפה היא התבל.; עלה ושוט והסתכל; עד מה יפה היא התבל.; הפנסים חוורי פנים,; כחולות עיני העננים; ומשהו מוזר כזה; לוחץ דומם על החזה,; לוחץ, קורע ודורש,; הלב רוצה להתעטש.; לוחץ, קורע ודורש,; הלב רוצה להתעטש.; אויר שקיעות, ניחוח דק...; דצמבר חודש מקוטר; ריחות תפוח ומטר,; אתה נותן כוחות גנוזים; להרוגי התמוזים,; אתה יודע להשיב; מעט אביב לתל אביב.; אתה יודע להשיב; מעט אביב לתל אביב.; אויר שקיעות, ניחוח דק...; 